ELBESZÉLT TÖRTÉNELEM

“akárhányszor felidézed / változik az emlék”– olvashatjuk a versben. Vajon igaz ez?

Az oral history-t magyarul elbeszélt történelemnek is szokták fordítani, mivel a történelmi ismeretek, információk gyűjtését és feldolgozását egyéni elbeszélések, interjúk feldolgozására, a szemtanúk beszámolóira alapozza.

Beszélgess el ugyanarról az eseményről legalább három emberrel! Lehetőleg különböző korúak legyenek (a szüleid generációja másként emlékezik, mint a nagyszüleidé)! Kérj engedélyt tőlük, hogy hangfelvételként rögzíthesd a beszélgetéseket, így később vissza tudod hallgatni. Az esemény történhetett a közelmúltban, az osztályban vagy a családodban, de választhatsz olyat is, ami régebbi (még a születésed előtti), és a szülőfölded (falud, városod, országod) történelméhez kapcsolódik. Koncentrálj a hasonlóságokra és a különbségekre! Emeld ki a részleteket, amik különösen sokamondóak, életszerűek! Munkádról tarts kiselőadást, beszámolót!